PF ควง “ฮ่องกงแลนด์” คว้า 2 รางวัล “สุดยอดอสังหาริมทรัพย์” ปี 65
PF จับมือ “ฮ่องกงแลนด์” คว้า 2 รางวัล The PropertyGuru Thailand Property Awards 2022 ระดับ WINNER
PF จับมือ “ฮ่องกงแลนด์” คว้า 2 รางวัล The PropertyGuru Thailand Property Awards 2022 ระดับ WINNER
30 พ.ย. 2565

บริษัท พร็อพเพอร์ตี้ เพอร์เฟค จำกัด (มหาชน) หรือ PF และ ฮ่องกงแลนด์ ได้รับ 2 รางวัลจากการประกาศรางวัลสุดยอดอสังหาริมทรัพย์แห่งประเทศไทย The PropertyGuru Thailand Property Awards ประจำปี 2022 ระดับ WINNER ใน 2 สาขา ได้แก่ Best Waterfront Housing Development และ Best Luxury Housing Architectural Design (Bangkok) รางวัล Best Waterfront Housing Development ตอกย้ำความสำเร็จของ 2 พันธมิตรชั้นนำด้านอสังหาริมทรัพย์ในการร่วมกันสร้างสรรค์ “เลค เลเจนด์ บางนา-สุวรรณภูมิ” ให้เป็นโครงการหรูริมทะเลสาบที่มีขนาดใหญ่ถึง 100 ไร่
โดยได้แรงบันดาลใจจากทะเลสาบโคโม่ (Lake Como) ประเทศอิตาลี ที่สวยงามขึ้นชื่อทั้งทัศนียภาพและสถาปัตยกรรมที่อยู่ล้อมรอบทะเลสาบ สำหรับรางวัล Best Luxury Housing Architectural Design (Bangkok) สะท้อนถึงแนวคิดการออกแบบที่เกิดจากการนำประสบการณ์ในการพัฒนาอสังหาริมทรัพย์ระดับหรูในเมืองต่าง ๆ ทั่วเอเชีย มาพัฒนารูปแบบบ้านในโครงการ ซึ่งนำเสนอใน 2 คอนเซ็ปท์
ได้แก่ เลคไซด์วิลล่า (Lakeside Villa) และ การ์เด้นวิลล่า (Garden Villa) ที่มีเอกลักษณ์ในสไตล์ Modern Italian Lakeside Villa ไฮไลท์ของโครงการคือ เลคไซด์วิลล่า คฤหาสน์หรู 3 ชั้นติดทะเลสาบ ที่ดีไซน์เป็นคฤหาสน์บนเนินเล่นระดับในแบบ Contour Landscape แห่งแรก และยังนำเทคโนโลยีที่ใช้ในการสร้างสนามบินสุวรรณภูมิ รวมถึงเสาเข็มเหล็กเทคโนโลยีด้านการก่อสร้างจากสหรัฐอเมริกา มาใช้เพื่อยกระดับคุณภาพให้เหนือมาตรฐาน  ทั้ง 2 รางวัลถือเป็นความภาคภูมิใจในการพัฒนาโครงการให้มีความโดดเด่นจนเป็นที่ยอมรับ
นายวสันต์ ศรีรัตนพงษ์ ประธานเจ้าหน้าที่กลุ่มพัฒนาธุรกิจ PF และนายวิลเลียม เจมส์ พาร์ค ไบร์ท, Director เอชเคแอล (ไทย ดีเวลลอปเม้นท์) จำกัด กับรางวัลที่เกิดขึ้นจากความร่วมมือของ 2 พันธมิตรชั้นนำด้านอสังหาริมทรัพย์ ในการสร้างสรรค์ “เลค เลเจนด์ บางนา-สุวรรณภูมิ” ให้มีความโดดเด่นจนเป็นที่ยอมรับ
นายศรัณยู อรรถญาณสกุล รองประธานเจ้าหน้าที่ สายงานพัฒนาธุรกิจต่างประเทศ PF รับ 2 รางวัลในงานประกาศผล The PropertyGuru Thailand Property Awards 2022 จากโครงการ “เลค เลเจนด์ บางนา-สุวรรณภูมิ” ในสาขา Best Waterfront Housing Development และ Best Luxury Housing Architectural Design (Bangkok)